62022CO0302_INF
Unionin tuomioistuimen määräys (kahdeksas jaosto) 3.10.2022 – Freebird Airlines Europe
(asia C-302/22)
(Ennakkoratkaisupyyntö – Unionin tuomioistuimen työjärjestyksen 99 artikla – Lentoliikenne – Asetus (EY) N:o 261/2004 – 5 artiklan 3 kohta – Lennon pitkäaikaisen viivästymisen johdosta matkustajille annettava korvaus – Vapautuminen korvausvelvollisuudesta – Poikkeukselliset olosuhteet – Lentokoneen ja lintujen yhteentörmäys – Hätäjarrutus, joka on vaurioittanut kyseisen lentokoneen renkaita)
Liikenne – Lentoliikenne – Asetus N :o 261/2004 – 5 artiklan 3 kohta – Matkustajille annettava korvaus ja apu – Lennon peruuttaminen tai pitkäaikainen viivästyminen – Korvausvelvollisuudesta vapautuminen – Edellytys – Poikkeukselliset olosuhteet – Käsite – Lentokoneen nousun keskeytyminen, joka on aiheutunut lentokoneen ja lintujen yhteentörmäyksestä ja johtanut hätäjarrutukseen, joka on vaurioittanut kyseisen lentokoneen renkaita – Kuuluminen poikkeuksellisten olosuhteiden käsitteen soveltamisalaan – 91313 / Lentoliikenteen harjoittaja toteuttaa kaikki kohtuudella edellytettävät toimenpiteet välttääkseen viivästykset tai peruutukset – Ulottuvuus – Kansallisen tuomioistuimen varmistuminen asiasta
(Euroopan parlamentin ja neuvoston asetuksen N:o 261/2004 johdanto-osan 14 ja 15 perustelukappale sekä 5 artiklan 3 kohta ja 7 artikla)
(ks. 16–23 kohta ja tuomiolauselma)
Ratkaisu
Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annetun Euroopan parlamentin ja neuvoston asetuksen no 261/2004 5 artiklan 3 kohtaa
on tulkittava siten, että
lentokoneen nousun keskeytyminen, joka aiheutuu sen ja lintujen yhteentörmäyksestä ja johtaa hätäjarrutukseen, joka on vaurioittanut kyseisen lentokoneen renkaita, kuuluu tässä säännöksessä tarkoitettuun poikkeuksellisten olosuhteiden käsitteeseen.